AlexejDobrolubov/national_council_slovak_2010 huggingface dataset:
35. schôdza NR SR - 9.deň - A. dopoludnia
Dátum: 2025-06-10
Poslanec: Kišš, Štefan (PS)
Druh vystúpenia: Vystúpenie s faktickou poznámkou

30. Pán kolega, ako ste povedali, mali sme tu, mali sme tu taký piatoček, posledný piatok. Ako ste povedali, obrazne povedané, štyria sme tu, ale, ale boli celý čas, teda miestami aj doslova štyria. Ja, kolega Viskupič, kolega Jakab a pán poslanec Hajko. Ale boli tu viacerí a aj sa zapájali. A áno, aj pán minister si to tu odsedel a musím povedať aj to, že to jeho jedno vystúpenie, na ktoré sa teda nedalo reagovať, ale, ale bolo, bolo v princípe korektné a on v podstate nenamietal tie veci, ktoré, ktoré sme, ktoré sme tu povedali a povedal aj takú vec, že odmieta demagógiu, čo ho teda beriem, beriem za slovo. A tá, tá škoda alebo to, čo sa stalo, už sa neodstane len tak, tak to je za nami, ale čo ešte stále môžeme urobiť, je začať, je začať napravovať tie veci. A teda môže to urobiť vláda, ktorá má na to nástroje v rukách.
35. schôdza NR SR - 9.deň - A. dopoludnia
Dátum: 2025-06-10
Poslanec: Kišš, Štefan (PS)
Druh vystúpenia: Vystúpenie s faktickou poznámkou

24. Ďakujem pekne, kolegovia, za doplnenia. Vyzdvihol by som to, že presne tak, že keby sme mali aspoň tie, aspoň tie cesty alebo, alebo všetky služby také, aké, aké by sme si za tie peniaze zaslúžili. Lenže, lenže služby a životná úroveň sa približuje skôr k tomu Uzbekistanu a dane skôr k Francúzsku, Nemecku a ďalším západným krajinám. No pôvodne sme chceli, aby to bolo naopak, ale Ficove vlády to urobili ináč. No a k tej transakčnej dani ešte by som chcel doplniť, že dnes máte možnosť, pán minister, pán predsedajúci Danko, dokončiť to, čo sme tuná v pléne začali minulý týždeň - otvoriť schôdzu, prejsť druhým a tretím čítaním ten návrh pána Danka, aby sme aspoň, aspoň časti podnikateľov tú daň čo najskôr zrušili, a ideálne aby sme ju zrušili hneď všetkým a urobili to čo najskôr. Lebo, pán minister, áno, však veď už dnes úplne všetci, úplne všetkým je jasné, že škoda sa stala, že tá transakčná daň je nešťastná. A vy veľa to vraciate tým, že no ale kde na to nájdem peniaze. No vy dobre viete, že aj tento rok sa na to už dajú nájsť peniaze, ak by ste, ak by ste naozaj chceli, tak tie návrhy na ministerstve máte. A keby aj náhodou nie, náhodou nie, čo sa určite dá, ale povedzme že nie, a keby ste prišli na road show za investormi a vysvetlili im tento príbeh, som si úplne istý, úplne istý, že ho kúpia, pretože 500 miliónov v čistých výdavkoch alebo teda v ušlých príjmoch je nič oproti tým škodám, ktoré na ekonomike takáto daň spôsobuje v podobe straty investícií a pracovných miest.
35. schôdza NR SR - 9.deň - A. dopoludnia
Dátum: 2025-06-10
Poslanec: Kišš, Štefan (PS)
Druh vystúpenia: Vystúpenie v rozprave

14-3 A vytvárate krajinu, kde si ministri z najluxusnejších áut občanom odkazujú, že za to všetko zdražovanie vlastne môže niekto iný. To nie vy, len hocikto iný. Slovensko po vašom vládnutí nebude krajinou budúcnosti, ale už vôbec nie, ak naozaj uskutočníte aj ďalší nájazd na II. dôchodkový pilier. Opäť pripomínam, o koľko ste prišli v dôsledku Ficových zásahov do II. piliera, si môžete pozrieť na našej dôchodkovej kalkulačke. A Slovensko bude krajinou, krajinou rent pre papalášov a do krajiny nevnášate víziu, ale len ideologické spory. Veď aj tento týždeň alebo teda v najbližších dňoch sa očakáva, že budeme viesť debatu o dvoch pohlaviach v ústave, ale nebudeme viesť debatu o tom, že ako zlepšiť budúcnosť ľudí, aké opatrenia sa nám plánujete priniesť, ako sa môže dariť viacej ekonomike alebo môže, môže sa dariť viacej ľuďom. Namiesto toho nám prinesiete novelu ústavy, ktorá nič nevyrieši. A vytvárate Slovensko nevzdelané, ktoré spomedzi seba vyháňa tých najlepších. V Európskej únii nás počas Ficových vlád predbehli všetci a vám to nielenže neprekáža, vy to ešte aj prehlbujete a zjavne vám to vyhovuje. Ale mnohému z toho sa ešte dá zabrániť a keď sa my dostaneme k moci, budeme robiť všetko pre to, aby sme všetky tie negatívne trendy, ktoré podporujete, otočili. No a mnohé z toho sa dá zastaviť aj skôr a netreba čakať do roku 2027, stačí nájsť odvahu, odvahu, že nie je pravda to, čo som povedal a že vám ide, že vám nejde len o vlastný luxus, o vily v Chorvátsku či haciendy z eurofondov, len treba tú odvahu nájsť. No a ja vám teda v záujme všetkých občanov na Slovensku želám, aby ste ju našli a začali robiť opatrenia aj pre nich. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

114-2 Ja nerozumiem jednej veci, že KDH, ktoré bolo vždy stranou, na ktorú sa dalo spoľahnúť ako ochrancov demokracie, že v tejto chvíli sa nechali takto lacno kúpiť a zároveň toto spôsobujú našim spoluobčanom. Lebo ako si povedala správne, je vás tu veľa a častokrát o tom ľudia ani nevedia a však ani nemajú prečo. Každý z nás má byť rovný a je si rovný na základe ústavy doterajšej. Chcela by som jednu vec povedať, že hovorila si o Európskej únii, o našich medzinárodných záväzkoch. A my sme chceli ako Slovenská republika, my sme chceli ísť do Európskej únie, bolo to jediné úspešné referendum. My sme potvrdili, že chceme mať záväzky voči Európskej únii, a to vrátane rešpektu k ľudským právam a k jedinečnosti, my sme to chceli. A v tejto chvíli, keď tu sa hovorilo o dátach, tak stále to chceme, vyše 70 %, myslím, že 75 % ľudí Slovenskej republiky chce zostať v Európskej únii, to znamená, že vyznáva hodnoty Európskej únie. A tento návrh ústavy nás chce z tohto právneho poriadku vytiahnuť von. A ja sa naozaj čudujem predstaviteľom KDH, že toto robia. Lebo ja som presvedčená, že skutoční veriaci im toto nezjedia a že skutočne sa stane to, že budú vykostení, bude to tak. Robert Fico sa tak rozhodol a oni mu na to skočili a mne to je veľmi ľúto. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

114. Aj ja ti ďakujem, Lucia, za tvoje vystúpenie, ktoré bolo práve presne tou kombináciou odborných argumentov, ale aj osobných. Sme priateľky dlhé roky a ja naozaj tiež trpím, keď vidím, čo tu koalícia predvádza, v tejto chvíli je dosť možné, že aj s KDH. Ja nerozumiem jednej veci, že KDH, ktoré bolo vždy stranou, na ktorú sa dalo spoľahnúť ako ochrancov demokracie, že v tejto chvíli sa nechali takto lacno kúpiť a zároveň toto spôsobujú našim spoluobčanom. Lebo ako si povedala správne, je vás tu veľa a častokrát o tom ľudia ani nevedia a však ani nemajú prečo. Každý z nás má byť rovný a je si rovný na základe ústavy doterajšej. Chcela by som jednu vec povedať, že hovorila si o Európskej únii, o našich medzinárodných záväzkoch. A my sme chceli ako Slovenská republika, my sme chceli ísť do Európskej únie, bolo to jediné úspešné referendum. My sme potvrdili, že chceme mať záväzky voči Európskej únii, a to vrátane rešpektu k ľudským právam a k jedinečnosti, my sme to chceli. A v tejto chvíli, keď tu sa hovorilo o dátach, tak stále to chceme, vyše 70 %, myslím, že 75 % ľudí Slovenskej republiky chce zostať v Európskej únii, to znamená, že vyznáva hodnoty Európskej únie. A tento návrh ústavy nás chce z tohto právneho poriadku vytiahnuť von. A ja sa naozaj čudujem predstaviteľom KDH, že toto robia. Lebo ja som presvedčená, že skutoční veriaci im toto nezjedia a že skutočne sa stane to, že budú vykostení, bude to tak. Robert Fico sa tak rozhodol a oni mu na to skočili a mne to je veľmi ľúto. Ďakujem.
35. schôdza NR SR - 13.deň - A. dopoludnia
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

100. Ďakujem. Pani Plevíková, vám vadí to, že sme ironickí, alebo že sa tu niekedy smejeme. No ono sa to inak nedá. Lebo reálne poslanci a poslankyne parlamentu z koalície na pôde parlamentu hovoria buď nezmysly alebo číročisté klamstvá, či to sú experimenty, nútené prezliekania. Skúšate to akože zvaliť nejak na nás tieto veci. Ono ak by ste chceli skutočnú debatu o zmene ústavy, tak sa deje inde na inom fóre a hlavne by bola poctivá. Toto je všetko iné, len nie poctivé. Vy ste spomínali to, že vám vadí príručka o tom, a doslovne ste povedali, ktorá teda hovorí o rešpekte k ľuďom, ktorí chcú byť oslovovaní v strednom rode. A ja sa pýtam, no a čo, čo vám na tom vadí, že niekto chce byť nejako rešpektovaný a iné deti by to mohli rešpektovať, čo je na tom čudné. Ako som už spomínala, ja mám tri deti a každé jedno má v triede rôznych ľudí a sú tam aj ľudia, ktorí chcú byť oslovovaní v strednom rode. A čo? Normálne ich všetci oslovujú a všetci sú spoločne úplne v pohode. Takže, keď vám vadí, že niekto chce prejavovať nejaký rešpekt k niekomu a niekto chce mať ten rešpekt prejavovaný, tak je to naozaj čudné, že toto je to, čo vám vadí. A rovnako tak aj k tej výchove na školách. Ono povinnú školskú výchovu tu zaviedla už v 18. storočí Mária Terézia a veľmi dobre vedela prečo. A práve potrebovala, ak chceme, aby sme sa aj my ako národ posúvali ďalej, a to aj vzdelanostne a vedomostne, tak snáď sme sa zhodli na nejakom balíku vedeckých poznaní, ktoré odovzdávame ďalej našim deťom. A naozaj sú rodičia, ktorí tento balík objektívne odovzdať nevedia. A potom majú zvyšný čas 2/3 času dňa na výchovu detí v rodinách. Takže naozaj v tomto by som rozhodne problém nevidela a myslím si, že mali by sme dodržiavať nejaké základné vedecké princípy. A áno, Slovensko má určité záväzky, medzinárodné záväzky a tie by malo dodržiavať. My sme chceli ísť do Európskej únie.
35. schôdza NR SR - 13.deň - A. dopoludnia
Dátum: 2025-06-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

50. Ďakujem. Pán Podmanický, ja vám poviem jedno tajomstvo. My sme mali na stužkovej tiež prezliekanie a predstavte si, že tí, čo boli gejovia predtým, ostali tými gejmi, tí, čo boli lesby, tiež zostali lesbami, tí, čo boli heterosexuáli, tak ostali. Nikto z nich nenarušil dokonca ani moju budúcu tradičnú rodinu, kde s manželom mám tri deti a žijem s ním 25 rokov, nikto z nich mi nič nerozvrátil. A v škôlke som dokonca bola za Červenú karkulku a nestala som sa Červenou karkulkou a bola som aj tureckým sultánom, a furt nič a dokonca, žiaľ, ani teda doktorkou som sa nestala, aj keď som na karnevale bola takto prezlečená. Dokonca za doktora muža. Takže toto je to tajomstvo, ale teraz úplne vážne. Lebo toto, čo sme tu vypočuli si, bolo naozaj absurdné. Ale teraz vážne. Vy ste tu hovorili o tom, ako teda počúvate ľudí, ako si teda potrebujete ich želanie zakotviť do ústavy a úplne ste odignorovali fakt, že keď ste tu prijímali novelu Trestného zákona, tak 77 % opýtaných nesúhlasilo so znížením trestov za korupčné trestné činy napríklad. A robila to agentúra FOCUS a súhlasilo, za zníženie trestov pre korupciu bolo len 4,6 % respondentov. Takže ja sa pýtam, akože kedy koho počúvate. Iba vtedy, keď vám to vyhovuje vo vašich nejakých bujných fantáziách? Alebo ja nerozumiem tomu, lebo v tejto chvíli, tak ako povedali moji predrečníci a predrečníčky, my tu v tejto krajine máme oveľa dôležitejšie problémy ako to, že budeme riešiť túto zmenu ústavy. A to, že sa vy tu vyhovárate na to, že počúvate ľudí, no to proste nie je pravda. Keby ste ich počúvali, tak by ste robili úplne iné veci. Čiže ak ste tu hovorili o pýche, tak pýcha hovorí z vás, lebo vy podmieňujete miluj blížneho svojho vašimi predsudkami. Ďakujem. (Potlesk.)
33. schôdza NR SR - 15.deň - B. popoludní
Dátum: 2025-04-16
Poslanec: Kleinert, Dana (PS)
Druh vystúpenia: Vystúpenie s faktickou poznámkou

122 Ďakujem veľmi pekne. Ja tiež s tebou, kolega Hargaš, zdieľam túto frustráciu, najmä keď rovnako tak vidím alebo počujem niektoré príspevky koaličných poslancov alebo poslankýň, vidiac, že nemajú šajnu o téme, ktorej sa venujú, či už to bola transakčná daň, alebo aj tuto o mimovládkach. Ja by som chcela nasvietiť aj také mimovládky, ktoré vznikli preto, že sa tiež nemohli pozerať na vlády, ktoré tu boli doteraz, ktoré riešili iba samých seba. Z toho vieme, že ako veľa rokov tu bol Robert Fico a jeho vláda. A to sú napríklad také mimovládne organizácie, ktoré pomáhajú ľuďom so vzdelaním alebo im pomáhajú nájsť prácu alebo sa uplatniť v zahraničí. Jednoducho sú to mimovládky, ktoré riešia napríklad podporu ľudí v kultúre alebo v kreatívnom priemysle, čo v konečnom dôsledku pomáha Slovenskej republike ako krajine a jej menu v zahraničí. A to sú ľudia, ktorí vedú tieto mimovládky vo svojom voľnom čase, dávajú do toho svoju odbornosť, znalosti, skúsenosti, a táto vláda sa rozhodla, že teda aj týchto ľudí, ktorí dokonca suplujú to, čo tu zanedbala táto, táto vláda celé tie dlhé roky aj počas minulých, minulých svojich kompetencií, tak to suplujú, tak na nich chcú ešte naváľať ďalšie a ďalšie kompetencie, len, preboha, aby sme tu všetci zostali už iba hlúpi, zavretí, bez slova, umlčaní, len aby si tu mohla táto koalícia bezbreho robiť, čo chce. Rozdávať peniaze komu chce, ako chce bez toho, aby sme sa na to pozerali. Bez toho, aby čokoľvek mohli urobiť dobrého pre ľudí v tejto krajine. A ako som hovorila, počuli sme to už aj pri poznámkach k transakčnej dani, kde bolo vidno, že niektorí títo poslanci a poslankyne ani len nefungujú, nevedia a ne... absolútne nepoznajú základné znalosti toho, ako funguje vôbec nejaký komerčný sektor. A teraz vidno, že netušia ani, ako funguje mimovládny sektor. Je to hanba!
33. schôdza NR SR - 11.deň - B. popoludní
Dátum: 2025-04-10
Poslanec: Kleinert, Dana (PS)
Druh vystúpenia: Vystúpenie v rozprave

24. Ďakujem pekne. My tu stále počúvame, že ste zdedili nejakú ekonomickú situáciu. No veď áno. Však ale chceli ste aj vládnuť, takže nech sa páči, zdedili ste, ale teda konkrétne pri tejto situácii a transakčnej dani všetci renomovaní ekonómovia vám povedia, že najhorší spôsob je udusiť ekonomickú aktivitu. A chcem sa spýtať na konkrétnu vec, či je podľa vás férová, môžte aj vy, pán Blanár, odpovedať, alebo je to aj na pána Kamenického. Občan – ekonomicky aktívny živnostník nám totiž adresuje alebo respektíve vám svoje poznatky a hovorí. Štát sa priživuje aj na úveroch. Transakčnú daň platíte aj z úhrad splátok úverov, lízingu. Neplatca DPH, ktorý uhrádza tankovanie do motorového vozidla faktúrou, zaplatí daň plus daň plus daň. Najprv je daň z uhľovodíkových palív, potom DPH a z toho celého transakčnú daň. Ak mi ako prevádzkovateľovi e-shopu zákazník vráti tovar do 14 dní a ja mu mu vrátim peniaze na účet, zase z toho musím zaplatiť transakčnú daň. A jeho obľúbená aplikácia pri transakčnej dani je, že transakčnú daň uhradia aj platcovia DPH zo zaplatenej DPH. Čiže ak uhradím dodávateľovi faktúru 1 000 eur plus 230 DPH, tak zaplatenú DPH si síce môžem odrátať ako DPH-čku vo výkaze, ale pri úhrade faktúry mi zase banka strhne transakčnú daň za celú tú sumu. Takže chcem sa opýtať, či si myslíte, že toto je férové voči ekonomicky aktívnym ľuďom, a či si myslíte, že toto je naozaj napriek akejkoľvek zdedenej situácii, ktorú ste, teda vy ste povedali, že chcete vládnuť, ste šikovní a všetko viete, takže či si myslíte, že toto je ten správny smer. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

158. Ďakujem pekne. Ja som rada, Braňo, že hovoríš aj samosprávach a aj o veciach, ktoré s tým reálne súvisia, a to nielen o tom, že či samosprávy dostanú preddavky, ale o tom, že čo všetko vplýva na výšku dane z príjmov fyzických osôb. A vplýva na to aj transakčná daň, ktorá je hlúpa, lebo tak to aj povedal pán Danko a my sme si to osvojili. Je Ficova, pretože Fico je premiér tejto krajiny a je teda transakčná, tým pádom postihuje ekonomickú aktivitu, čiže ten popis ako presne sedí. Ja len teda chcem potvrdiť, že naozaj si to povedal veľakrát, a teda naozaj za to nemáme u nás žiadne prémie, lebo ešte aj tie by nás, za tie by nás skásli hlúpou transakčnou Ficovou daňou a naozaj nerobíme v keši, lebo si myslíme v PS-ku, že je dôležité fungovať digitálne čo najviac a čo najviac tým pádom transparentne. No a keď si hovoril o tom šetrení, že kde sa všade dalo šetriť, tak áno, no tak ja už som teda dala jeden návrh pani ministerke Šimkovičovej, ktorá teda má svoje papalášske metódy s limuzínami až do Ríma, ale potom máme tu aj od nej 12-miliónovú príspevkovú organizáciu, ktorá vznikla pekne potichúčky, Správa rezortných zariadení, kde je riaditeľkou pani, ktorá riadila firmu mafiána Vadalu. Tak ja už fakt neviem, že aké máte kritéria, lebo zatiaľ to nevyzerá na tie najlepšie kritériá, na základe ktorých by vlastne ľudia mali riadiť nejaké firmy alebo organizácie. Takže ja ti ďakujem za to, čo si hovoril, prémie si teda nemám ako vybrať, lebo žiadne nie sú a myslím si, že www.hlupadan.sk je web, ktorý treba navštíviť. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

60. Ďakujem ti, David. Ja by som chcela dve veci povedať. Jedna vec je, súvisí s aj s tvojím poslancovaním v meste. Áno, naše mesto bude aj táto transakčná stáť, transakčná daň stáť dodatočné náklady už len na tom, že mestské podniky zamestnávajú tisíce ľudí. Dopravný podnik, je to zhruba 2 600 ľudí, vodárne, 1 100, OLO 600, to je dokopy 4 300 ľudí, z ktorých sa bude, z výplat sa bude časť odvádzať štátu a to naozaj nie je maličkosť, a tým pádom nemôžu ani nejaké výplaty rásť, ani tie samotné podniky nemôžu rásť. Neviem si predstaviť, už teraz máme problém so zamestnávaním šoférov a šofériek, tak nie sme tým pádom ani konkurencieschopní ani pre ľudí zo zahraničia, aby nám prišli šoférovať tie autobusy, električky. Tak neviem, že či budeme čakať na nejaké bezšoférske električky alebo prímestské autobusy, ale zas na to nebudeme mať peniaze, také nákupy, takže to je to proste celé problém. No áno, chcela by som povedať, že veľký problém je to, na čo my upozorňujeme neustále, odkedy sme v tomto pléne, a to je odchod mladých ľudí do zahraničia. Každý jeden človek, ktorý odíde, nás stojí 2,8 mil. eur. A oni sa tu naozaj nemajú prečo usadiť, oni sa nás pýtajú, že prečo by to mali robiť, však títo čudní ľudia vo vláde, však oni im ani nerozumejú. Premiér sa im vysmieva. Vzdelanie si tu nikto neváži, ako načo by to oni robili. A keď sa niektorí z vás pýtate, že však čo sa také stane, však nech si idú, tak ja len chcem povedať, že rozdiel medzi žiť a živoriť sa týka aj našej krajiny. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

32. Ďakujem. Ja by som, kolega Hargaš, chcela zareagovať na tú časť o tých rôznych možných škrtoch, ale aj tých symbolických gestách našich politikov, kde sa dalo ušetriť a jedno z toho by som chcela pripomenúť, a to je napríklad to, ako si pani ministerka kultúry odletí do Ríma vládnym špeciálom, kde ešte aj prezident, aj ministri zvládnu ísť na miestnych limuzínach, ale špeciálne pre pani ministerku musí prísť špeciálne auto zo Slovenska tisíc kilometrov tam a späť, a to ešte aj s posilnenou ochrankou, lebo nám tu rozpráva všelijaké veci o tom, ako sa cíti ohrozená, a teda kultúrnou obcou, to je tiež teda celkom dobrý fór. Takže zaujímalo by ma teda, že či si to preplatí sama, teda keď má takéto špeciálne nároky za naše peniaze. A potom by som chcela povedať jednu vec ešte, že ono sa traduje tak, že jej vlastne úplne stačí to, že jej ráno otvorí šofér dvere do limuzíny a pozdraví ju dobré ráno, pani ministerka. Tak ja by som chcela urobiť, keď sa bavíme o takých experimentoch taký experiment, že by teda dobre, tak by sme jej to ďalej hradili, ale už by nechodila do práce, lebo ja si myslím, že to by tak akože lacnejšie bolo, keby ju iba vždy ráno pozdravili a nechala by to potom celý deň tak. Takže aj tento experiment by som chcela dať do tohto košíka iných možných experimentov. A teda áno, aby sme teda prešli aj na tému samospráv. Naozaj samosprávy a ich príjem úzko súvisí s tým, akú výšku príjmu majú zamestnanci, a to naozaj úzko súvisí aj s ekonomickou stabilitou, ale možnosťou rásť zamestnancov. Ono to naozaj úzko súvisí a ja preto nerozumiem stále tomuto zakazovaniu a prerušovaniu v rozprave, pretože nevidieť tieto veci spolu, je veľmi krátkozraké. Ďakujem.
33. schôdza NR SR - 10.deň - B. popoludní
Dátum: 2025-04-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

10. Ďakujem ti pekne, Darinka, za odborný vhľad. A ja by som chcela teda opäť zdôrazniť to, čo tu, vlastne čo si hovoríme, a to je to, že mestá a obce majú príjem z daní z príjmov fyzických osôb, čo sú vlastne výplaty zamestnancov. Tie výplaty zamestnancov musia im dávať nejakí zamestnávatelia. A tí zamestnávatelia, to nie je len pár veľkých firiem, to sú státisíce drobných a malých podnikateľov, ktorí majú možno jedného, dvoch zamestnancov alebo dajme tomu, že do desať, a títo ľudia v tejto chvíli sú nielenže priškrtení transakčnou daňou, ale oni sú ešte aj trestaný dokonca aj tým, že sme sa vrátili naspäť k tzv. licenciám za to, že máte otvorenú firmu bez ohľadu na to, aký má príjem. Je to buď 360 alebo 960 ročne. To znamená, že tie, títo zamestnávatelia naozaj že rátajú euro k euru a keď sa im teda k tomu pridajú všetky tieto veci plus inflácia, konsolidácia, transakčná daň, tak, samozrejme, že ani nebudú prijímať nových zamestnancov, nebudú zvyšovať im platy, tým pádom sa nezvýši daň z príjmu fyzických osôb pre mestá a obce a do toho teda tu máme tú celoplošnú, celosvetovú záležitosť typu ciel, čo na Slovensku, keďže naozaj sme takto monokultúrne zameraní, tak bude minimálne 20-tisíc miest bez, ľudí bez práce. A mňa by fakt zaujímalo, že či to niekto s týmto geniálnym nápadom udusenia ekonomiky rozmýšľal, že či náhodou nie je tak trošku lepšie a lacnejšie tú, tú transakčnú daň proste ani nezaviesť, lebo my tu budeme mať oveľa iné problémy ešte, a nieto ešte s transakčnou hlúpou Ficovou daňou. Takže kým to ide, prosím vás, ľudia, podnikatelia, www.hlupadan.sk, kľudne nám to tam nahlasujte, podpíšte to, aby si táto vláda uvedomila, čo za naozaj neuveriteľnú hlúposť presadila. Ďakujem.
33. schôdza NR SR - 10.deň - A. dopoludnia
Dátum: 2025-04-09
Poslanec: Kleinert, Dana (PS)
Druh vystúpenia: Vystúpenie s faktickou poznámkou

65. Ďakujem ti, Zora, za tvoj príspevok, ktorý vlastne tiež ukazuje tú komplexnosť toho celého problému. Čiže my si môžeme stokrát hovoriť, že sme tu pri zákone o dani z príjmu fyzických osôb, my veľmi dobre vieme, že na to má vplyv aj práve Ficova hlúpa transakčná daň. Je to naozaj záťaž pre podnikateľov, a to sa rovná zníženie daní z príjmu fyzických osôb, čo má zásadný vplyv na príjem samospráv a ja stále nerozumiem, že si to tu niekto neuvedomuje, ale vlastne asi si to aj uvedomujete a možnože sa podľa toho aj zachováte. My s Progresívnym Slovenskom veľa chodíme po Slovensku. Boli sme v ostatnej dobe na Spiši, v Novohrade, Považí aj v Gemeri a keď sa stretávame so starostami a starostkami, tak úplne každý jeden nám hovorí, ako na tesnotku ide s financiami, ako by chceli robiť viacej, ale nedá sa. Úplne každý jeden vie a pozná presne každého jedného zamestnávateľa vo svojej obci, vie, že sú pre nich dôležití a potrebujú sa navzájom. Ako som už spomínala, aj ten Betliar, aj pani starostka vie, že tam má presne jedenásť gastroprevádzok, vie, že jej príde 80-tisíc áut a stovky autobusov ročne, čiže prepočítajme to na ľudí, že koľko to je ľudí do obcí a ona nemá ani len kanalizáciu kvôli Ficovým vládam, ktoré tu vládli doteraz. A táto starostka zároveň tam má aj ľudí, ktorí sú združení v kultúrnej organizácii, ktorá jediná tam robí s podporou aj tej pani starostky naozaj nejaké vyžitie pre komunity, pre mladých ľudí, deti, maminy, ale aj pre seniorov, a títo všetci ľudia budú vlastne zaťažení touto transakčnou daňou. A ja tomu nerozumiem, že toto je nejaká dobrá politika krajiny, lebo nie je, takže www.hlupadan.sk, napíšte, podporte zrušenie hlúpej dane, ďakujem.